### Beslutningstema

Der skal tages stilling til, om Tønder Kommune vil godkende en højde på op til 18,5 meter for kornsiloer med et tværsnit over 80 m². En højde på  18,5 meter er langt over (3-4 meter), hvad der tidligere er meddelt tilladelse til. Afgørelsen beror på en helhedsvurdering, altså en samlet vurdering af det søges tilladelse til.

### Historik

Opførelse af kornsiloer til landbrug har over årene været omfattet af forskellige administrative regler (anmeldelse, byggetilladelse og uden tilladelse), men regler vedr. højder har dog været uændret. Højden på kornsiloer er forsøgt holdt på et forholdsvis lavt niveau op til 13-14 meter. Der er således i de seneste mange år ikke givet tilladelse til kornsiloer med en højde på over dette niveau ved landbrug.

På [adresse] er der senest tilladt 4 siloer med en højde på 13,4 meter (efter dialog, da der var ønsket højere siloer). Højden af siloer ønsket begrænset for ikke at fremstå som synlige markører i et fladt landskab.

En kornsilo til landbrug kræver ofte ikke ikke en byggetilladelse. Det gælder når siloenhøjden er maksimal 12,5 meter og tværsnittet er under 80 m². En silo med et tværsnit under 20 m² kan opføres i en maksimal højde på 20 meter. Kan en kornsilo ikke opfylde ovenstående vil det kræve en byggetilladelse. Byggehøjderne på henholdsvis 12,5 meter og 20 meter er en del af byggeretten. Når byggeretten ikke kan overholdes, skal der laves en helhedsvurdering af byggeriet. Ved en helhedsvurdering skal byggeriets påvirkning af landskabet vurderes. Store del ef Tønder Kommune er meget fladt, og høje bygninger kan have en uheldig påvirkning på de landskabelige værdier. En helhedsvurdering er således ikke eksakt videnskab - men en konkret vurdering af det aktuelle byggeri på et bestemt sted.

Tine Lauritsen på landbrugsbedrift med dyrehold kræver en §10 tilladelse efter husdyrbekendtgørelsen.

### Sagsfremstilling

Den 29. marts 2023 ansøges der om en kornsilo med en højde på 15,9 meter.

Den 25. maj 2023 ansøges om en § 10 tilladelse efter Tom Jakobsen.

Den 21. april 2023 sender forvaltningen brev til ansøger med information om, at byggeretten foreskriver en højde på 12,5 meter. Derfor vil forvaltningen anmode om, at der reduceres i højden, inden der foretages en helhedsvurdering.

Den 31. maj 2023 modtager forvaltningen en revideret tegning, der nu viser en silo med en højde på 18,6 meter. Inden der bliver sendt afgørelser, konstaterer forvaltningen, at siloen er bygget.

Siloen er opført uden byggetilladelse og uden en §10 tilladelse efter Tom Jakobsen. Der var på den pågældende ejendom i forvejen en silo med en højde på 15,76 meter opført i 2003. Den første tegning af det ansøgte viser at den nye silo ønskes i samme højde. Med baggrund i denne ansøgning bedes der om et revideret projekt med en silohøjde der er nærmere på de 12,5 meter.  Den tegning der efterfølgende indsendes viser nu en højde på ca. 18,6 meter Den eksisterende silo opført 2003 hæves til samme niveau.

Den nye silo er opstillet 11 meter fra den eksisterende. Siloerne er ønsket med samme højde, men den slanke silo er hævet fra 15,9 meter til 18,6 meter, så et argument om at tilpasse den nye til den gamle kan ikke bruges.

En tilladelse vil bevirke, at der i lignende sager vil være vanskeligere at begrænse højden, da der i denne sag ikke er særlige grunde til at tillade en højde på 18,6 meter.

Der er ikke særlige hensyn at tage til landmanden, idet højden på den eksisterende silo er hævet efter, at ansøger er anmodet om at sænke højden på den silo, der ønskes tilladelse til.

Forvaltningen er derfor af den opfattelse, at der skal meddeles afslag på det ansøgte, og som konsekvens heraf vil der blive udstedt et påbud om fysisk lovliggørelse.

Da afgørelsen beror på en konkret helhedsvurdering, og da afgørelsen kan få præcedens for andre liggende sager, forelægges sagen for Teknik- og Miljøudvalget til afgørelse, jf. gældende kompetenceplan.

Forvaltningen indstiller, at der meddeles afslag på det ansøgte.

### Lovgrundlag

Byggeloven. Bygningsreglemnet 2018 § 5 afsnit 10 og § 184 stk.1.

Hjalte Laursen

### Fagchefen for Teknik og Miljø indstiller,

|  |  |
| --- | --- |
| at | der meddeles afslag på det ansøgte. |

### Beslutning

Indstillingen godkendt.